Diari Oficial de la Generalitat Valenciana


Sumari del DOGV 7020, del 09-05-2013 (2013/4366)

Notificació de la sentència dictada en el juí verbal número 255/2011.
---------------------------------------------------------------------

### Dades del document

Número de DOGV
:   7020

Data del DOGV
:   09-05-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/4366


Organisme emissor
:   Jutjat de Primera Instància Número 2 de Benidorm

Tipus de document
:   Edicte

Notificació de la sentència dictada en el juí verbal número 255/2011. [2013/4366]  
Juí verbal 00211/2011  
Demandant: Joaquín Calvo Valenzuela.   
Procurador: Luis Cabanes Marhuenda.  
Demandat: Edeco Provima, SA.  
Procurador/a: -   
Sobre: verbals de propietat horitzontal.  
Secretària titular: María Engracia Román Ivorra.   
«Sentència número 5/2013  
Benidorm, 16 de gener de 2013  
José Francisco Bernal Alcover, magistrat jutge del Jutjat de Primera Instància número 2 de Benidorm i partit, he vist les presents actuacions de juí verbal número 255/2011, seguides a instàncies de la part actora, Joaquín Calvo Valenzuela, en nom i representació com a comuner de la comunitat de béns de l'edifici Mercaloix o mercat i soterrani del mercat de Benidorm, representada pel procurador dels tribunals Luis Cabanes Marhuenda i assistida pel lletrat José Joaquín Abadía Pérez, contra la part demandada, Edeco Provima, SA, en situació processal de rebel·lia, sobre la reclamació d'una quantitat.  
Dispositiva  
Estime íntegrament la demanda formulada pel procurador dels tribunals, Luis Cabanes Marhuenda, en nom i representació processal de la part actora, Joaquín Calvo Valenzuela, en nom i representació com a comuner de la comunitat de béns de l'edifici Mercaloix o mercat i soterrani del mercat de Benidorm, contra la demandada Edeco Provima, SA, i:  
a) Condemne la demandada, Edeco Provima, SA, que faça pagament a l'actora de la suma reclamada com a principal de 2.032,49 euros.  
  
b) Condemne la demandada, Edeco Provima, SA, que faça pagament a l'actora dels interessos legals produïts per la dita suma des de la data d'interpel·lació judicial (04.02.2011) fins a la data de la present resolució, i amb els interessos legals per mora processal de l'article 576 de la Llei d'Enjudiciament Civil, des de la data de la present resolució fins a la data en què se'n faça el pagament complet a l'actora.  
   
c) Condemne la demandada, Edeco Provima, SA, al pagament de totes les costes processals produïdes en este procediment.   
Deduïu una testimoniança literal d'esta sentència, que quedarà en estes actuacions, i incloeu-ne l'original en el llibre de sentències civils d'este Jutjat.  
Notifiqueu esta resolució a les parts i feu-los saber que és ferma i que en contra no es pot interposar cap recurs, de conformitat amb l'article 455.1 de la Llei d'Enjudiciament Civil, que establix que «les sentències dictades en qualsevol classe de juí, les interlocutòries definitives i aquelles altres que la llei expressament assenyale, seran apel·lables, a excepció de les sentències dictades en els juís verbals per raó de la quantia, quan esta no supere els 3.000 euros», segons la redacció feta per la Llei 37/2011, de 10 d'octubre, de Mesures d'Agilització Processal.   
Així, esta és la meua sentència que, jutjant definitivament en esta instància, pronuncie, mane i firme.   
Publicació. La sentència anterior ha sigut llegida i publicada pel magistrat jutge que la subscriu el mateix dia de la seua data, mentres celebrava audiència pública; en done fe.»  
Atés que es desconeix el domicili o residència actuals de la part demandada, Edeco Provima, SA, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat publicar este edicte en el tauler d'anuncis del Jutjat per a dur a efecte la diligència de notificació de la sentència.  
  
Benidorm, 11 de febrer de 2013.- María Engracia Román Ivorra.